Emanuel Camilleri ngħata kumpens ta' €23,000 wara li bintu u l-eks mara tiegħu gidbu li huwa kien abbuża sesswalment mit-tifla. Huwa ngħata dan il-kumpens għad-danni li sofra minħabba dan il-każ. Ir-raġel kien ġie kkundannat sentejn ħabs wara li nstab ħati li kien abbuża minn bintu. Huwa kien qatta 397 ġurnata l-ħabs fejn ġie lliberat wara li bintu ammettiet li kienet gidbet fuq missierha wara li ommha għamlitilha pressjoni biex tagħmel dan. Wara li nħeles Camilleri, il-pulizija kienet ħadet passi kontra l-omm u l-bint. Isem ir-raġel kien tneħħa minn fuq ir-reġistru ta' dawk li jabbużaw mit-tfal. Filmat: Mill-ħabs għal fuq il-qabar ta' ibnu li miet bil-kanċer Il-missier kien fetaħ kawża ċivili biex jingħata kumpens għal dak li għadda minnu madankollu din it-talba ma kinitx ġiet aċċettata. Min-naħa tiegħu huwa appella din is-sentenza u t-talba tiegħu ġiet milqugħa mill-Imħallfin Anthony ellul, Toni Abela u Robert Mangion. Huwa ngħata €23,293.73 f'kumpens. "Emanuel Camilleri qiegħed jgħix il-ħabs fih innifsu" Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_605e1610f12bd_rand.td-a-rec-img{text-align:left}.td_uid_3_605e1610f12bd_rand.td-a-rec-img img{margin:0 auto 0 0}